Egalisme of egalitarisme (van die Franse égal, "gelyk") is ’n gedagterigting in politieke filosofie wat geskoei is op die begip sosiale gelykheid, vooropgestel vir alle mense. Egalistiese leerstellings word gewoonlik gekenmerk deur die idee dat alle mense gelyk is in basiese waarde of morele status. Volgens egalisme behoort alle burgers van ’n staat gelyke regte te hê. Die term het twee verskillende definisies: óf ’n politieke leerstelling dat alle mense as gelykes behandel behoort te word en dieselfde politieke, ekonomiese, sosiale en burgerregte behoort te hê óf ’n sosiale filosofie wat die verwydering van ekonomiese ongelykhede onder mense, ekonomiese egalisme of die desentralisasie van mag propageer. Sommige bronne definieer egalisme as gelykheid wat die natuurlike toestand van die mensdom weerspieël. Dit sluit ook gender- en godsdiensgelykheid in. "Egalitarianism". Stanford Encyclopedia of Philosophy. (2019). Stanford University.  Robertson, David (2007). The Routledge Dictionary of Politics. Routledge Taylor and Francis Group. p. 159. ISBN 978-0-415-32377-2. "Wgalitarianism". American Heritage Dictionary. 2003. Gowdy, John (1998). Limited Wants, Unlimited Means: A reader on Hunter-Gatherer Economics and the Environment.